แฟนท้องเข้าเดือนที่5 เมื่อวานก็ทำอะไรปกติ แต่พอวันนี้ตื่นเช้ามา แฟนมาอาการขาซ้ายบวมและปวดต้นขามาก จะอันตรายมั้ยครับ
สวัสดีค่ะ อาการปวดต้นขา อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-รับประทานยาที่มีการทำให้ปวดกล้ามเนื้อ เช่นยาลดไขมันบางชนิด-นรองกระดูกทับเส้นประสาท โดยอาจปวดหลังช่วงล่างมากร่วมด้วยโดยการตั้งครรภ์ในกรณีช่วงที่ท้องโตมาก อาจไปกดบริเวณเส้นเลือดตรงขาด้านบนทำให้ขาบวมได้เช่นกันแต่เจอไม่บ่อย และน่าจะยังไม่เจอในช่วงตั้งครรภ์ 4-5 เดือนค่ะควรหลีกเลี่ยงการใช้งานกล้ามเนื้อมัดนั้นๆในช่วงที่มีอาการปวด อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้ แต่ควรปรึกษาแพทย์และเภสัชกรว่าเป็นยาที่ใช้ในคนท้องได้ ถ้าที่ปลอดภัยก็เช่นยาพาราเซตามอลเป็นต้นหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ ควรรีบไปพบแพทย์เพื่อหาสาเหตุเพิ่มเติมค่ะ